PTL-PALVELUJÄRJESTÖ ESITTÄÄ
KATSO JA USKO
Jumalan rauhaa! Tervetuloa ohjelmamme pariin!
Olen Tommy Lilja, PTL-palvelu- järjestön perustaja ja johtaja.
Tänään vien teidät Chennaihin Intiaan.
Chennai lukeutuu maailman suurimpiin kaupunkeihin.
Chennaissa on upea Apostolic Christian Assembly -seurakunta.
Sen sunnuntaijumalanpalveluksissa käy yli 20 000 ihmistä.
Minulla oli kunnia saarnata siellä jokin aika sitten.
Haluan esittää nyt saarnasta osan.
Saarnan otsikko oli Älä koskaan luovuta.
Uskon, että Jumala haluaa puhua siitä sinulle tänään.
Katsot ohjelmaa, koska Jumala haluaa sanoa sinulle:
"Älä koskaan luovuta."
Et näe kaikkia 20 000 kokousvierasta.
Kokous kuvataan ja lähetetään videostriiminä eri paikkoihin.
Ihmiset istuvat eri saleissa ja ulkona katsomassa.
Yleisössä näette ne, jotka olivat saapuneet ensimmäisinä.
He istuvat lattialla, eivät tuoleilla.
Tällaista maailmalla tapahtuu.
Monissa länsimaissa seurakunnat kuihtuvat.
Muualla maailmassa seurakunnat kasvavat huimasti.
Kun ajattelee maailmanlaajuisesti, seurakunta ei kutistu.
Seurakunta kasvaa.
Kasvu on niin suurta, että lukematon määrä ihmisiä pelastuu joka päivä.
PTL-palvelujärjestö saa olla mukana työssä.
Matkustan eri maissa kertomassa Jeesuksesta.
Tämä ohjelma on tehty samassa Hengessä.
Osoitan, mitä Jeesus tekee kaikkialla maailmassa, -
jotta voisitte katsoa ja uskoa, saada Jeesuksen Hengen, -
syntyä uudelleen ja ottaa paikkanne tulevassa Jeesuksen valtakunnassa.
Tervetuloa ohjelman pariin!
Uskon, että Jumalalla on sinulle sana. Se ei tule ikinä liian myöhään.
Jeesus on täällä tänä aamuna.
Sano: "Jeesus!"
Nykypäivänä länsimaissa ihmiset uskovat älyyn.
Monissa seurakunnissa ei julisteta Jeesuksen verestä.
Siellä ei puhuta Jeesuksesta.
Edes helluntaiseurakunnissa ei puhuta kielillä.
Minä sanon teille: "Jeesuksen Kristuksen veressä on voima!"
Uskon seurakuntaanne.
Uskon, että seurakunnallanne on tänä päivänä tehtävä Jumalalta.
Jumala on antanut teille tehtävän.
Tehtävä ulottuu Chennain ulkopuolelle asti.
Usko, joka teillä on, täytyy tuoda takaisin Eurooppaan.
Me tarvitsemme teidän apuanne.
Me tarvitsemme apuanne Jeesuksen täyden evankeliumin julistamisessa.
Aamen. Halleluja.
Luemme nyt Jumalan Sanaa.
Avataan 1. Moos. 17:1.
1. Moos. 17:1:
"Kun Abram oli yhdeksänkymmenen yhdeksän vuoden vanha," -
"ilmestyi Herra hänelle ja sanoi hänelle:"
"'Minä olen Jumala, Kaikkivaltias;'"
"'vaella minun edessäni ja ole nuhteeton.'"
Vaella minun edessäni.
Tämä raamatunkohta on rinnakkainen -
Matt. 28:18―20:n kanssa.
Siinä Jeesus sanoo:
"Minulle on annettu kaikki valta taivaassa ja maan päällä."
Jumala sanoi Aabrahamille:
"Minä olen El-Shaddai, Kaikkivaltias Jumala."
Jeesus sanoo sinulle:
"Minulle on annettu kaikki valta taivaassa ja maan päällä."
Jos jollakulla on kaikki valta taivaassa ja maan päällä, hän on kaikkivaltias.
Jumala sanoi Aabrahamille: "Vaella minun edessäni."
Jeesus sanoo sinulle:
"Menkää ja tehkää kaikki kansat minun opetuslapsikseni."
Aamen. Sano: "Menkää!"
Saarnani otsikko on:
"Jatka vaeltamista".
On tärkeää, että jatkat vaeltamista.
Tapahtuipa elämässä mitä tahansa, jatka vaeltamista.
Sama pätee seurakuntiimme.
Seurakunnan on jatkettava vaeltamista, tapahtuipa mitä tahansa.
Jumalalla on varattuna sinulle enemmän.
Älä tyydy vähempään. Jatka vaeltamista.
Jatka vaeltamista. Halleluja!
Älä tyydy vähempään elämäsi ja perheesi suhteen.
Älä anna periksi. Jatka vaeltamista.
Aabraham oli 99-vuotias.
99-vuotias on päässyt pitkään ikään.
Jumala ilmestyi hänelle ja sanoi:
"Vaella minun edessäni ja ole nuhteeton."
Nuhteeton-sana viittaa myös kypsyyteen.
Aivan kuin Jumala olisi sanonut Aabrahamille:
"On aika kasvaa."
"On aika aikuistua."
Paavali sanoi 1. Kor. 13:11:ssä:
"Kun minä olin lapsi, niin minä puhuin kuin lapsi," -
"minulla oli lapsen mieli, ja minä ajattelin kuin lapsi;"
"kun tulin mieheksi, hylkäsin sen, mikä lapsen on."
Sama tapahtuu silloin, kun pelastuu ja lähtee vaeltamaan Jumalan kanssa.
Alussa uusi uskova on lapsi.
Jeesus sanoi, että meillä pitäisi olla lapsenkaltainen usko.
Se ei tarkoita, että pitäisi olla lapsellinen.
Hän haluaa, että meillä olisi puhdas ja viaton lapsen usko.
Kysymys kuuluu, milloin kasvan aikuiseksi.
Muistelen omaa elämääni.
Ruotsissa saa ajaa mopedilla, kun täyttää 15 vuotta.
Kun täyttää 18, saa hankkia auton ajokortin.
Muistan, kun itse olin 18.
Sain ensimmäisen autoni.
Minulle tuli sellainen olo, että olin aikuinen.
Totta puhuakseni luulin olevani aikuinen, -
mutta olin vielä hyvin lapsellinen.
Ruotsissa täytyy olla 20, jotta olisi äänioikeutettu.
Kun äänestin ensi kertaa, -
minusta tuntui siltä, että olin mies.
Olin silti vielä lapsellinen.
Vein ihanan vaimoni vihille, kun olin 27.
Minusta tuntui siltä, että olin mies, mutta minun täytyy tunnustaa, -
että olin yhä lapsellinen.
Ensimmäinen lapsemme syntyi, kun olin 28.
Silti minun sisälläni oli lapsi.
Minulla oli oma lapsi, -
mutta olin silti itse lapsellinen.
Usein kun toimin lihassa enkä ole se Tommy, joka haluan olla, -
lapsi minussa pyrkii esiin.
Usein sanon, ettei minun viholliseni ole paholainen.
Minä itse olen se, joka aiheuttaa eniten ongelmia.
Kun Tommy-lapsi tulee esille, -
minusta tulee hyvin lapsellinen.
Kun vaellamme Jumalan kanssa, -
hän haluaa, että pääsemme eroon lapsellisuudesta, -
kasvamme ja tulemme aikuisiksi.
Nyt olen 53.
Vaikka olen 53, -
liian usein lapsi minussa tulee esiin.
Olen pahoillani, mutta se on totuus.
Tiedätkö mitä? Minullakin on toivoa, -
sillä Aabraham oli 99.
Halleluja! Jumala ilmestyi ja sanoi Aabrahamille:
"Nyt on aika kasvaa ja vaeltaa edessäni."
Jumala sanoi: "Vaella minun edessäni."
Kun tulin uskoon, Jumala kulki minun edelläni.
Hän oli minun edessäni.
Hän sanoi: "Tommy, tule. Näytän sinulle. Katso minuun."
"Seuraa minua."
Seurasin Jeesusta. Muutaman vuoden kuluttua Hän sanoi:
"Tommy, nyt vaellamme yhdessä."
Vaelsimme yhdessä.
Kun olemme aikuisia, miehiä, Herrassa, -
seuraa kolmas askel.
Ensin Jumala kulkee edellä.
Sitten vaellamme yhdessä Jumalan kanssa.
Kolmanneksi, kun Aabraham oli 99, -
Jumala sanoi: "Aabraham, olen vaeltanut edelläsi."
"Vaelsin yhdessä kanssasi. Nyt sinä vaellat minun edessäni."
Jumala sanoo sinulle tänään:
"Jatka vaeltamista. Pidän sinusta huolen."
"Aikanaan käsken sinua vaeltamaan edessäni."
Kun vaellamme Jumalan edessä, -
Hän on yhä takanasi.
Hän on kuin henkivartija.
Häntä ei näe, mutta Hän turvaa selustan.
Monet sanovat minulle, etteivät he näe Jumalaa.
Se johtuu siitä, että Hän on allasi nostamassa sinua ylös, -
korkeammalle. Korkeammalle!
Huuda: "Halleluja!"
Aamen.
Aabrahamin elämän salaisuus oli se, -
että hän jatkoi vaeltamista.
Hän lähti matkaan Babylonin seuduilta.
Hän saapui Harraniin, ja jatkoi Pyhään maahan.
Sieltä hän meni Egyptiin. Hänellä oli ongelmia, -
koettelemuksia ja vaikeuksia, -
mutta hän ei lakannut menemästä eteenpäin.
Sillä hetkellä kun lakkaa menemästä eteenpäin, -
silloin kuolee.
Kun rukoilin hotellihuoneessani, -
Pyhä Henki sanoi minulle näin:
"Kerro sunnuntaiaamuna seurakunnalle," -
"kerro pastoreille: 'Jatkakaa vaeltamista.'"
"Jatkakaa vaeltamista! Älkää asettuko paikallenne."
"Minä olen takananne. Minulla on varattuna enemmän."
"Älkää tyytykö siihen, mitä teillä on."
"Jatkakaa vaeltamista." Halleluja!
Olen ollut yhteydessä moniin ihmisiin kaikkialla maailmassa.
Meillä on paikallistoimistoja monissa maissa.
Monet antavat palautetta työstämme.
Mukana on myönteistä ja kritisoivaa palautetta.
Joinakin päivinä ihmiset ovat hyvin kritisoivia.
He kirjoittavat kirjeitä.
Ne ovat sävyltään hyvin negatiivisia.
Silti jatkan vaeltamista.
Varmasti myös sinä saat osaksesi arvostelua.
Ihmiset kritisoivat tekemisiäsi.
Jumalan sana tänä aamuna on:
Jatka vaeltamista.
Seuraavana päivänä ihmiset kiittelevät.
He sanovat: "Tommy, olet upea tyyppi. Olet hyvä saarnamies."
Tiedättekö, mitä teen? Jatkan vaeltamista.
Jotkut ihmiset kritisoivat.
Toiset kiittelevät ja kehuvat.
Jatka vaeltamista!
Kun Jeesus ratsasti kohti Jerusalemia, -
ihmiset huusivat: "Hoosianna!"
Hoosianna! Hoosianna!
Mitä Jeesus teki? Hän jatkoi matkaa.
Samat ihmiset, -
jotka huusivat: "Hoosianna", -
huusivat muutaman päivän kuluttua: "Ristiinnaulitse!"
Mitä Jeesus teki? Hän jatkoi vaeltamista.
Jotkut huutavat sinullekin.
He huutavat tästä seurakunnasta.
Jotkut huutavat: "Hoosianna!" Toiset huutavat: "Ristiinnaulitse!"
Me sanomme: "Me jatkamme vaeltamista", -
koska meillä on Jumalan antama tehtävä.
Sama pätee sinun elämääsi.
Jumalalla on suunnitelma elämäsi varalle.
Elämässäsi on Jumalan antama tarkoitus.
Saatana yrittää pysäyttää sinut.
Jos avioliitossasi on ongelmia, älä pysähdy.
Jatka vaeltamista.
Jos elämässäsi on ongelmia, jatka vaeltamista.
Jos sinulla on taloushuolia, jatka vaeltamista.
Halleluja!
Älä ikinä luovuta!
Sarah oli 12-vuotias tyttö.
Tapasimme hänet Kathmandussa.
Vanhemmat olivat käyttäneet häntä eri lääkäreillä.
Mikään ei auttanut, mutta hän ei luovuttanut.
Hän uskoi Jeesukseen, vaikka hän ei pystynyt kävelemään.
Hän jatkoi vaeltamista.
Puoli vuotta sitten Jumala palkitsi hänen uskonsa.
Hän parantui.
Sanon lopuksi vielä erään asian.
Et ikinä tiedä, mitä Jumalalla on sinulle varattuna.
Kun Aabraham oli 99, -
Jumala paljasti, mitä Hän oli asettanut häneen.
Jumala sanoi Aabrahamille:
"Vaella minun edessäni. Ole nuhteeton."
"Sinusta ja sinun kupeistasi" -
"minä synnytän kansakunnan."
Hänestä syntyisi kansakunta.
Jos Aabraham olisi luovuttanut 50-vuotiaana, -
jos hän olisi lakannut vaeltamasta 70-vuotiaana, -
hän ei olisi ikinä saanut tietää, mitä Jumala oli asettanut häneen.
Sama pätee sinuun.
Jumalalla on elämäsi varalle suunnitelma.
Hän on asettanut sinuun jotakin. Et ehkä näe sitä tänään.
Kenties saat nähdä sen huomenna.
Jatka vaeltamista.
Sama pätee seurakuntaan. Olette hieno seurakunta.
Ette tiedä, mitä Jumala on varannut teille tulevaisuudessa.
Jos jatkamme vaeltamista, taistelemista, -
se paljastetaan meille.
Aamen.
1. Kor. 2:9:ssä sanotaan mukaillen näin:
"mitä silmä ei ole nähnyt eikä korva kuullut," -
"mikä ei ole ihmisen sydämeen noussut" -
"ja minkä Jumala on valmistanut niille, joita Hän rakastaa" -
"ja jotka rakastavat Häntä."
Jumala on valmistanut sinulle jotakin.
Aamen. Ne ovat suuria asioita.
Tämä on tosi.
Kaksikymmentä vuotta sitten -
asuin Ruotsissa.
25 vuotta sitten en ollut uskossa.
Jos joku olisi sanonut minulle, -
että teen joskus sitä, mitä nyt teen, olisin sanonut: "Mahdotonta".
En tiennyt sitä. Vanhempani eivät tienneet sitä.
Jumala tiesi!
Halleluja!
Taputa vierustoveriasi olkapäälle ja sano: "On tärkeää jatkaa vaeltamista."
Nousisitteko seisomaan? Lopetetaan tämä tilaisuus lyhyeen rukoukseen.
Halleluja! Halleluja!
Kohotetaan kätemme.
Herra, minä kiitän Sinua Jeesuksen nimessä siitä, -
että olet täällä läsnä tänä aamuna.
Nostan kasvojesi eteen tämän seurakunnan, -
pastorit, vanhimmat, -
johtajat ja seurakuntalaiset.
Kiitän Sinua, Isä, -
että rohkaiset meitä tänään jatkamaan vaeltamista.
Jatka vaeltamista!
Jeesuksen nimessä, -
Jeesuksen nimessä -
vapautan voitelun jokaisen kuulijan ylle.
"Täällä on ihmisiä," sanoo Herra, -
"jotka ovat luovuttamisen partaalla."
Ajattelet, ettei sinulla ole toivoa.
Herra sanoo: "Sanon sinulle tänä aamuna," -
"että minulla on toivoa sinun suhteesi."
"Minulla on toivoa sinulle. Jatka vaeltamista," -
"niin saat nähdä kirkkauteni Jeesuksen nimessä."
Jeesuksen nimessä!
PTL-PALVELUJÄRJESTÖ: TEHDÄÄN TYÖTÄ YHDESSÄ
YKSI AJAA PAKOON TUHAT, KAKSI KYMMENEN TUHATTA
Suomennos: Marianne Tenetz